Gallery – Akademie | Hoërskool Brackenfell
Home Page | Gallery – akademie
Simonet Kapp en Krystn Hockey ontvang hul toekenning by MOOD se matriektoekennings. Simonet Kapp vir haar 3de plek in die Wes-Kaap vir toerisme en Krystn Hockey vir haar 1ste plek in Dans (100%). Baie geluk! Ons is supertrots!!!
Drie leerders van die Hoërskool Brackenfell het uitgeblink in 2017 Die Poort Skryfkompetisie.
Vanjaar het hulle deelgeneem in die Prosa-afdeling en al drie se stukke word gepubliseer.
Hulle is v.l.n.r.: Sinead Jacobs (Gr. 10A1), Dominique Fuchs (Gr 12A1) en Claudé Jansen van Vuuren (Gr. 10A1). Ons is baie trots op hulle!
Mnr Gerrit van Deventer, Ekonomie onderwyser by Hoërskool Brackenfell saam met Lisa Lucas (regs op die foto) en Lebone Makena (langs Mnr Van Deventer). Beide meisies is vanjaar in Graad 12 en is onlangs aangewys as finaliste in die SA Nedbank Writing Competition.
Vyf van ons leerders het aan die 2016 SAASTA School Debates Provincial Competition deelgeneem waar hulle as naaswenners aangewys is. Wat hierdie prestasie nog meer besonders maak, is die feit dat hulle almal Afrikaans-sprekend is. Hulle het slegs een voorbereide onderwerp gehad en die res was “thinking on your feet”.
Baie geluk aan: Gustav Meyer, Cara Wenn, Alida Jordaan, Elizma Hayes and Heike Muller
Ons Brugbouspanne het weer skitterend gevaar en is vir die soveelste keer 1ste en 2de in die SAICE Wes-Kaap Brugboukompetisie. Span 1 dring deur na die nasionale kompetisie in Gauteng. Span 1 is ‘n seunsspan en het bestaan uit Dewald Mouton, Niël Oosthuizen en Philip Kleynhans. Hulle bruggie het 185 g geweeg, die spanwydte was 800 mm en kon 175 Kg dra.
Span 2 is ‘n dogterspan wat bestaan het uit Daniélle Groenewald, Carmen Fouché en Eugenie Groenewald. Hulle bruggie het 225 g geweeg en kon 125 Kg dra.
FOTO: v.l.n.r.: Daniélle Groenewald (Gr. 12), mnr. Johan Nieuwoudt (Vakhoof: IGO), Eugénie Groenewald (Gr. 10) en Karmin Fouché (Gr. 12).
Die SA Akademie vir Wetenskap en Kuns loods jaarliks die Poort-skryfkompetisie aan leerders van Suid-Afrika en Namibië. Daar is ‘n nasionale wenner vir Prosa en Poësie en daarná word tien toppresteerders in Prosa en Poësie aangewys.
Annelies Groenwold (Gr. 11A1) is aangewys as een van die toppresteerders in Prosa. By Annelies op die foto is haar trotse Afrikaans-opvoeder, me Maritsa Brand.
Iréne Schmidt, Gr. 12, is gekies as ‘n finalis om te gaan deelneem aan die 2016 Nedbank Essay Writing Competition. Leerders met Wiskunde, Ekonomie en Rekeningkunde as vak mag deelneem. Sy het by Nedbank se spoggeleentheid ‘n skitterende aanbieding gedoen saam met die ander 25 finaliste. Sy was ongelukkig nie ‘n beurswenner nie, maar het R2000 losgeslaan met haar aanbieding. Baie geluk, Iréne, ons is trots op jou. Op die foto verskyn Iréne en mnr Gerrit van Deventer, haar Ekonomie-opvoeder.
Hierdie jaar het Mnr Nieuwoudt twee spanne ingeskryf vir die “Western Cape Aqualibrium: SAICE Schools Water Competition”. Span 1 se lede was almal Matrieks (v.l.n.r. op die foto: Kevin Diener, Mnr Johan Nieuwoudt (onderwyser), Matthew Jansen and Brian Erlston ) en hulle het die TWEEDE plek behaal in die Wes-Kaap.
Span twee se lede was Daniëlle Groenewald (Gr 12), Gareth Graham (Gr 11) and Eugénie Groenewald (Gr 10). Hulle het die DERDE plek behaal in die Wes-Kaap.
Eerste Kwartaal Nuusbrief (2019)
Die Metro-Oos Onderwysdistrik: Matriektoekenningsaand